LidanRubinov/Halacha-QA huggingface dataset:
שאלה: בדיקת חמץ בדירה להשכרה: הרב ברוך ה, יש לי דירה להשכרה, וגרים בה שוכרים שאינם שומרי תורה ומצוות. האם עלי לבדוק את הדירה? האם ניתן לחייב את השוכרים שלא יהיה חמץ? מה יהיה הדין במקרה ויהיו שוכרים דתיים?
תשובה: האחריות על החמץ ועל בדיקת הדירה היא על השוכר. אם יש לך חמץ השייך לך שם או שאריות ממנו עליך לבערו או לבטלו. אם ההשכרה מבוצעת לפסח עצמו ומתחילה בערב פסח, על המשכיר לבדוק. (שולחן ערוך אורח חיים, תלז, א)
שאלה: עורלה בתפוז סיני (קומקווט): לפני כשנה בני קנה צמח של תפוז סיני עם פירות עליו בעציץ (מחורר ליציאה של עודף מים) ושתל אותו ישר בגינה שלי בלי העציץ. הוא מוציא כמות גדולה של פרי. האם הפירות ערלה? מתי אפשר לאכול מהם?
תשובה: וברכת ד' מכיוון שאין אנו יודעים כיצד עמד העציץ במשתלה, האם על האדמה או על דבר חוצץ, על כן יש למנות שנות ערלה משעת הנטיעה בגינה. (אם אפשר לברר את הפרטים, באיזה משתלה וכיצד עמד בה, האם יש בשתיל נקב, לאחר ידיעת הפרטים יש מקום להקל). שבת בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: המסקנה של נכדתי שהיא לא רוצה בית המקדש!: הייתי אצל נכדתי בשבת, ילדה בכיתה ב. להפתעתי, היא אמרה לי: "סבתא אני לא רוצה שבית המקדש יבנה". שאלתי אותה למה, היא סיפרה שהמורה לימדה אותם על פרטי פרטים של תהליך הריפוי של צרעת, ואמרה להם שאם היה עכשיו בית המקדש כל הכיתה היתה כנראה עם צרעת בגלל כל הלשון הרע שמדברים בכיתה. המסקנה של נכדתי שהיא לא רוצה בית המקדש! מה אני בתור סבתא יכולה לעשות? זה מציק לי. ההורים מסכימים אתי אבל לא מרגישים שיכולים לעשות משהו.
תשובה: את יכולה לומר לנכדתך אם היה בית מקדש זה היה משפיע על כולם שלא ידברו לשון הרע וכולם היו בריאים. ולכן מאד כדאי שיבנה בית המקדש.
שאלה: השבת אבידה וחציצה בכלים: ב"ה לכה"ר שאלה א : במהלך מעבר הדירה נסענו עם המוביל ברכבו וכשהגענו אשתי הביאה לי עט פרקר. שאלתי מאיפה הוא, שהרי ארזתי ולא מצאתי את העט פרקר שלי, והיא ענתה שמצאה אותו על המושב ברכב של המוביל וחשבה שהוא שלי כי באמת היו כמה דברים מהדירה שארזנו בחיפזון ושמנו אותם לידינו. וכנ"ל, נעלם לי עט כזה. האם אפשר לסמוך על הצבע שהוא לא כ"כ שכיח (טורקיז) ועל אופן האריזה הנ"ל שהעט אכן שלי? שאלה ב : בעניין חציצה בכלים (לענין טבילה) לא ידעתי עד כמה נקרא שיעור הקפדה, אם למשל יש פחם שרוף דבוק בכלי וקשה להוריד אותו ולי אישית לא אכפת שהוא קיים האם חוצץ?
תשובה: א. מסתבר שאם נעלם לך עט כזה אז מה שאשתך מצאה, הוא שלך. ב. אם לא אכפת לך זה נקרא מיעוטו אינו מקפיד ולכן זה לא חוצץ.
שאלה: להשגיח במסעדה ביום טוב שני: שמי רפאל תושב ארץ ישראל נסעתי לחו"ל לצורך עבודה בהשגחת כשרות לחג הפסח. רציתי לדעת בקשר ליום טוב שני. כל עובדי המסעדה בה אני משגיח הם גוים והמסעדה כשרה כל השנה, האם מותר לגוים להרים ולהוריד את המעלות בתנור (החשמלי) ביום טוב השני, והאם לי מותר בתור תושב ארץ ישראל לווסת את הטמפרטורה? התנור נשאר דולק בכל מקרה במהלך כל החג, והכשרות היא לפי עדות אשכנז.
תשובה: לעובדים הגויים מותר לשנות את הטמפרטורה, ולך מותר בתור בן ארץ ישראל לשנות בצנעה אך אסור לך לעשות זאת בפרהסיה. כמו כן תיזהר שלא יהיו בלבולים בין יו"ט ראשון ליו"ט שני.
שאלה: נסיעה ואש ביום טוב של פסח: לפי מה שאני יודע מותר לעשות על האש ביום טוב ראשון של פסח אבל אסור לנסוע. למה זה?
תשובה: אסור להדליק אש ביום טוב אולם מותר להעביר אש לצורך הכנת אוכל. בנסיעה ברכב יש הדלקה ממש, ובנוסף, זה לא צורך בישול.
שאלה: תערובת קטניות: האם מותר לאשכנזים לאכול בפסח מוצרים שמכילים תערובת קטניות, כגון: ממרח שוקולד עם הכשר לאוכלי קטניות?
תשובה: יש מתירים תערובת קטניות בפסח.
שאלה: הדלקת נרות שבת בלובי או פרוזדור: האם מותר לבני אשכנז להדליק נרות שבת בבתי מלון בלובי או בבתי חולים יולדות בפרוזדור? אם התשובה היא לא, מה הפיתרון שיש?
תשובה: לכתחילה יש להדליק נרות במקום שאוכלים ולא בלובי או בפרוזדור. יש לדרוש זאת מבית המלון. לחילופין, ניתן גם במקום שישנים. אם לא ניתן, יש להקפיד שיהיה אור חשמל בחדר שישנים, ואם זו נורת להט אפשר לסמוך על הפוסקים המתירים לברך על נורה כזו (אפשר גם נורה בשקע עם שעון שבת). בלובי יש להדליק בלי ברכה.
שאלה: בית שלא מנקים בו קולט אדים: אם במהלך החג האדם מתארח אצל משפחה שלא מנקה את קולט האדים, האם ניתן לאכול בבית זה אע"פ שידוע שהאוכל בושל תחת אותו קולט אדים שלא הוכשר לפסח?
תשובה: אם האדים לא נוטפים מהקולט למאכלים אין בעיה.
שאלה: השחלת חוטי ציצית: האם מותר להשחיל את חוטי הציצית האחורית בקשר של הציצית הקדמית בשביל הנוחות?
תשובה: מותר.
שאלה: ברכת קורנפלקס ופיצפוצי אורז: מה מברכים על קורנפלקס (פתיתי תירס שלא נראה כמו תירס) ועל פיצפוצי אורז?
תשובה: בורא פרי האדמה.
שאלה: הפרשת מעשרות מבצל ירוק שגדל בבית: קניתי בצל לבן לפני מספר ימים בחנות מסודרת (כלומר, הבצל היה מעושר). לאחר שראיתי שיוצאים ממנו עלים ירוקים, הנחתי אותו על אדן החלון בתוך כלי עם מים (כלי זכוכית, לא נקוב), וצמחו ממנו עלי בצל ירוק. האם עלי לעשר את הבצל הירוק או שכיוון שצמח מהבצל הלבן שהיה מעושר, אין צורך בכך? כמו כן, במידה ועלי לעשר - האם בכל פעם שברצוני לקחת כמות זעירה (של ס"מ בודדים), צריך לעשר מחדש? מראש ויישר כוח!
תשובה: וברכת ד' לדעת רוב הפוסקים, כיוון שהגידול בבית ובעציץ שאינו נקוב, על כן יש לפסוק שלא צריך להפריש. אמנם דעת הגר"מ אליהו זצ"ל הייתה שכיוון שהוא מגדל את הירק כעת באופן מיוחד לצורך העלים, על כן הם חשובים ויש להפריש. על כן כדאי להפריש ללא ברכה. במקרה שההפרשה היא מסופקת (כנאמר לעיל), נראה שאפשר להפריש מראש (פעם בשבוע). צריך לקחת כמות שתהא מספקת לכל הפרשה והפרשה, לשמור כמות זאת, ויש לומר נוסח המופיע במשפט כהן סי' לו. לאחר שבוע יש לקבור את המעשרות והתרומה ולעשות הפרשה לשבוע הבא, כך לא תצטרך כל פעם לעשות הפרשה. שבת בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שמירת זמן בין בשר לחלב: האם תקין מנהג הייקים לשמור שלוש שעות בין בשר לחלב? אם כן, אביו של בעלי ממוצא ייקה, שומר שש שעות מזה שנים, וכן בעלי, אני ומשפחתנו. האם להמשיך כך או שניתן לעשות התרת נדרים ולשמור שלוש שעות? ב!
תשובה: בהלכה לא מוזכרת דעה של שלוש שעות, יש דעה של שש שעות (רמב"ם) ויש דעה של שעה אחת (ר"ת). כנראה שקהילות אלו בעיקרון קיבלו את שיטת ר"ת, אולם החמירו יותר מכך. מוזכר בגמרא שמר עוקבא היה ממתין מסעודה לסעודה הבאה, ולכן גם קהילות אלו המתינו לסעודה הבאה. במערב אירופה הנוהג המקובל היה לאכול בסביבות 1 ארוחת צהריים וב4 לשתות תה. באנגליה כידוע שותים את התה עם חלב, וכך נוצר המצב של שלוש שעות שהוא כמין פשרה בין שיטת ר"ת לשיטת הרמב"ם שנולדה מהמנהג בפועל, אבל לא כדיעה בהלכה שיש לשמור שלוש שעות. וודאי שלקהילות שנוהגים כך יש על מי לסמוך (ר"ת).
שאלה: סיום מסכת בערב פסח: לכבוד הרב דב ליאור שליט"א שלו וברכה אם יש חייל דרוזי אוהב ישראל שמתוך רצונו לדעת את דיני ע"ז, התחיל ללמוד מסכת ע"ז. האם כאשר הוא יסיים אותה בערב פסח, הוא יכול לפטור בכור מתענית בכורות?
תשובה: הוא לא מצווה על לימוד תורה ואינו יכול לפטור בכור מהתענית.
שאלה: סיום של אחות הבכור בערב פסח: לכבוד הרב יעקב אריאל שליט"א שלו וברכה א. אם אחותי לומדת גמרא ועומדת לסיים מסכת ברכות, האם סעודת סיום המסכת שהיא למדה תהיה סעודת מצווה? ב. האם היא תוכל לפטור את אחיה הבכור מתענית בכורות כאשר היא תסיים את המסכת בערב פסח?
תשובה: מדוע על הבכור לסמוך על אחותו ולא לסיים בעצמו?
שאלה: האם זה נקרא ירידה בקודש?: אני ילדה בת 17 שהיתי מאומצת למשך יותר מ10 שנים אצל משפחה פרומרית מאד!!! (בריסקרים). ועכשיו ב"ה חזרתי להורי הביולוגיים (שהם בעלי תשובה). השאלה שלי האם זה נקרא ירידה בקודש. לראות סרטים. לאכול במסעדות. אפילו הכשרים כמו OU שלא הייתי מעלה בדעתי לאכול קודם. אינטרנט ועוד. בהתחלה כשעברתי ניסיתי להמנע מזה אך זה פגע בהורי. ועכשיו שאני הורדתי פרופיל אני מרגישה ירידה ברוחניות. מה עושים? אגב רציתי גם לדעת האם עלי לשמוע להורי המאמצים מבחינה הלכתית?
תשובה: אם הכיוון הכללי הוא שהקודש ויראת שמים תופסת פחות מקום בחיים, ודאי שזה נקרא ירידה בקודש. אני לא יודע אם את יכולה להנצל מכך, שהרי הירידה לא נובעת ממשהו פנימי שמתרחש אצלך אלא מהסביבה החדשה שאת מצויה בה. יתכן שאת צריכה לעשות מאמץ ולשמר כמה שיותר ממה שלמדת אצל הוריך המאמצים. אולם יתכן שאת צריכה לעשות המרה ותמורה בקודש. השמירה על הקודש לא באה לידי ביטוי רק בפרטי הלכות, רק בשאלה מה אנו מכניסים לתוך פינו. הקודש מתגלה בהרבה נושאים. למשל, הקודש גם מתגלה במה אנו מוציאם מהפה. כיצד אנו מדברים ושומרים על דיבור שיש בו עין טובה. הקודש מתגלה במצוות כיבוד אב ואם. הקודש מתגלה בעוד נושאים רבים. יתכן שאת יכולה לתת איזונים חדשים לקשר שלך עם הקודש ועם הקב"ה. את לא פירטת על מה מדובר. אולם יש להבחין בין הרמה של התרבות שאת צורכת, סרטים וכד' ובין חומרות בעניני כשרות וכד'. באופן כללי הייתי אומר, שלא נכון יהיה מצדך רק ללכת לכיוון של קולות וזרימה עם החיים הנוחים. על כל קולא שאת מאמצת כדאי שתמצאי דבר אחר שבו את מחמירה. דבר שיכול להתאים למציאות החיים החדשה ולסביבה החדשה שאת נמצאת שם. עוד דבר שעליך לזכור, שאת כבר מבוגרת ועוד מעט בעזרת ה' תוכלי להקים בית משלך. אם כן תראי את השנים הספורות האלו כשנות מעבר שבהם את בגדול לא משנה שינויים משמעותיים בחייך. בעזרת ה' תתחתני ואז עם בעלך תאמצו את צורת האמונה ודרך הקודש שתתאים לבניית ביתכם.
שאלה: חזן בראש חודש בשנת אבל: האם מותר לאבל ב-12 חודש להיות חזן בראש חדש?
תשובה: לכתחילה אין לגשת להיות חזן, אולם אם יש צורך אפשר לגשת חוץ מהלל שבו אין לגשת.
שאלה: תפילת תשלומים במוצאי שבת: אם נבצר ממני להתפלל מנחה של שבת, האם אני אומרת בתפילת תשלומים בערבית של מוצ ש פעמיים עם הנוסח של אתה חוננתנו?
תשובה: רק בפעם הראשונה.
שאלה: כשרות מוצרי נייר לפסח: בעניין מוצרי נייר לפסח, כגון: כוסות, מגבות, מפיות. מה הדין? האם ידוע אלו חברות מייצרות בכשרות לפסח? אם אפשר לציין לדעת המחמירים ולדעת המקלים, משום שהתשובה נצרכת לאנשים שונים.
תשובה: בתעשיית הקרטון מערבים עמילן בדרך כלל מתירס. מ"מ העמילן איבד כל טעם וריח ולכן מעיקר הדין מותר להשתמש בפסח בכלי קרטון. אך פסח הוא חג בו רבים נוהגים לקבל על עצמם חומרות והידורים. ניתן להשיג כלי קרטון שאין בהם חשש, בעיקר בבני ברק וערים דומות.
שאלה: חמץ של עכברים במעבדה: אשתי עושה דוקטורט ויש לה עכברים בניסוי במעבדה. האוכל שלהם חמץ. האם היא יכולה לבוא בחול המועד לבדוק אותם? הם אוכלים לבד. השאלה היא האם זה חמץ שאסור בהנאה ולכן היא מנועה מלבא לשם. האוכל שלהם ראוי למאכל כלב. חג שמח
תשובה: חמץ הוא בבל יראה ובל יימצא. ולכן, יש למכור את העכברים והמזון לסטודנט נוכרי והוא יאכילם בפסח.
שאלה: חתונה בגיל מוקדם: לכבוד הרב דב ליאור שליט"א, מה דעת הרב לעניין חתונה מוקדמת? (בתחילת שיעור ב, כשהבחור בן 20).
תשובה: אם אתה מתכונן לשרת בצבא - אני חושב שלא כדאי לעשות את השירות הצבאי לאחר החתונה כיוון שקשה לאשה להישאר לבד. ולכן אל תיכנס לשידוכים בשלב זה. אולם אם יש לך כבר קשר עם מישהי וקשה לכם להמשיך במצב זה, תתחתנו. אם אתה לומד בישיבה גבוהה ולא מתכנן לשרת בצבא בשנים הקרובות - אין מניעה להתחתן מצד השירות הצבאי, אולם עליך לבדוק אם אתה מספיק אחראי ובוגר בשביל לקים בית, וכן אם תוכל להמשיך ללמוד ואם הוריך יכולים לעזור לך מבחינה כלכלית או שלא.
שאלה: לעשן סמים על פי ההלכה: האם עפ"י ההלכה מותר לעשן מריחואנה או חשיש?
תשובה: אני מביא לך ציטוט מתוך תשובת הרב ליאור בנושא: "פשיטא שסמים ואלכהול אסורים וזה נגד דרכה של תורה בהשחתת הבריאות וטמטום החשיבה ועושה את הדעת עקומה, אלא שאנשים עושים זאת כי לא טוב להם. הנשמה דורשת את סיפוקה ולא מוצאת אותו ולכן אדם משקיע את עצמו באילוציה כזאת ובורח מעצמו ע"י רדימות כזאת. אם היה תוכן אמיתי לא היה זקוק לכל זה. בלי תורה מחפשים תחליף. כמו שראינו בפרשת השבוע "והבור ריק אין בו מים" ודרשו "אבל יש בו נחשים ועקרבים" וההסבר הוא שמים הם תורה. אם אין תורה אין תחליף במקומה, אלא מיד יהיו "נחשים ועקרבים" כלומר שחיתות המידות וקלקול ההנהגה בכל התחומים. בלי התוכן האלוקי האמיתי מוכרחים לבוא קלקולים. אין מצב של "ריק". גם הפילוסופים אומרים שאין מצב של וואקום בעולם." כמו כן תשובת הרב ויצן לשאלה דומה: "שאלה: אינני דתי אך בשנה האחרונה התחלתי ללמוד מספרים ושיעורים באינטרנט. אני מעשן מריחואנה ורציתי לדעת האם בכך אני עובר עברה? תשובה: לגבי עישון סיגריות המחקרים הוכיחו שהם לא בריאים וגורמים למחלות גדולות. רוב הרבנים אסרו לעשן סיגריות. בנוגע לסמים אין לי מידע מוגדר אבל כפי שקראתי גם עישון קבוע בסמים גורם למחלות. בנוגע לסמים יש עוד דבר שהוא חמור יותר מעישון סיגריות. לפי דעת כל המומחים הסמים הקשים משפיעים בצורה לא טובה על התפקוד של האדם. האדם לא מצליח לתפקד עם כל כוחותיו. יש מחקרים שהשימוש בסמים קלים הם גם גשר לסמים האחרים. גם אם אתה באופן אישי עדיין לא מרגיש זאת, רבים אמרו כמוך ונפלו. גם אם לא תיפול לא כדאי ללכת על גשר צר ומסוכן. גם אם אתה לא תיפול אחרים שרואים אותך מעשן ומעשנים איתך, יפלו. הכלל שלנו בחיים, שכל דבר שאנו עושים אנו בוחנים אותו אם הוא טוב רק במידה שגם אם כל האחרים היו עושים אותו היה מעשה טוב. ודאי שלפי דעת המומחים התרת הרסן בסמים קלים ידרדר את החברה לדברים נוראיים. גם אם אין פסוק בתורה שבו כתוב "אסור לעשן" ודאי שאנו כרבנים מתקנים וגוזרים שאסור לעשן. בדרך כלל הצורך לעשן סמים נובע מחלל רוחני וערכי שמשתלט על האדם. האדם מנסה על ידי סמים למלא את החלל והריקנות שנמצאת בקרבו. אני בטוח שככל שתמלא את עצמך בעיסוק בערכים בלימוד ובמצוות כך תוכל להשתחרר מהצורך לעשן סמים. לסיכום: עישון הסמים יש בו עבירה של ונשמרתם מאוד לנפשותיכם. עישון סמים יש בו עבירה של ליצנות וקלות דעת. עישון סמים אסור משום שהוא גורם לעוד עבירות רבות ולהרס החברה דברים שחכמי ישראל ודאי גוזרים עליהם. שתזכה להתמלא מעוד הרבה שיעורים והארות שיש מכוח תורת ישראל." בברכת התורה, WWW.Yeshiva.org.il
שאלה: אורז שאין לו טעם חלב: לכבוד הרב דב ליאור שליט"א שלו וברכה, אורז שבושל בסיר חלבי בן יומו וטעמו אותו ואין לו טעם חלבי, האם מותר לאכלו עם בשר? ומה הדין במצב כזה בסיר לא בן יומו?
תשובה: אם טעמו את האורז ואין בו טעם חלב מותר לאכול אותו עם בשר למרות שהסיר היה בן יומו.
שאלה: להתארח בליל הסדר: האם יש מקומות שבהם מארחים משפחות או בודדים חוזרים בתשובה בליל הסדר? ארגונים מוסדות וכו שעורכים את ליל הסדר במלואו? כמובן בת אפשר עם או בלי סידורי שינה.
תשובה: ב"ה יש המון המון מקומות שמארגנים ליל סדר, ותוכלי למצוא בחיפוש קל בגוגל בנושא אירוח ליל הסדר. וחג שמח יצחק גרינבלט
שאלה: לתקן מכשיר על חשבון ביטוח פאלפון: יש לי פאלפון אחד מבוטח על נזקים שקורים לו ואחד לא. נשבר הלא מבוטח, האם מותר ללכת לתקן אותו על חשבון המבוטח?
תשובה: לא.
שאלה: ריבת תותים עם בד"ץ: כידוע תותים זה אחד הדברים הנגועים. יש לי בבית ריבת תותים עם כשרות בד"ץ מהדרין, יש אז חשש לתולעים בריבה הזאת?
תשובה: וברכת ד' אם זה של העדה החרדית אין חשש. שבת בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: קטניות - קינואה ופשתן: רציתי לשאול מיהם הפוסקים המחמירים בקינואה ופשתן כקטניות ומי המקלים, והאם אפשר לסמוך עליהם לכתחילה?
תשובה: וברכת ד' תחילה כדאי לברר במנהגי משפחתך, מה וכיצד נהגו. ברור שקינואה איננה דגן, השאלה היא האם כלולה בגזרת קטניות. כמו כן, האם גזרת קטניות היא רק במה שהיה יודע בזמן הגזרה או על כל מה שיש בו צורה של קטנית אפילו אם התגלה רק בזמן האחרון. המתירים בקינואה - עיין באגרות משה או"ח ח"ג סי' סג. האוסרים - עין אבני נזר (או"ח סי' שעג), מלמד להועיל (ח"א סי' פח). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הכשרת מנגל לפסח: מנגל הפועל על גז 4 להבות ומגיע לטמפרטורה גבוהה של כ-300 מעלות ובמשך השנה השימוש בו היה לבשר קבב, נקניקיות וכדומה. האם ניקוי טוב והפעלתו לאחר ניקוי לזמן ארוך מספיק להכשרו או שאין להשתמש בפסח? בברכת חג כשר ושמח
תשובה: עליו להתאדם בדקו זאת בחושך בלילה
שאלה: הסבר ההיתר על ייחוד במכונית: ראיתי שהרבנים באתר כותבים בתשובה לשאלות בנושא איסור ייחוד בטרמפים שאפשר לעלות על טרמפ כל עוד הוא בדרך הומה בה עוברות הרבה מכוניות משום שהאנשים במכוניות האחרות יכולים לראות את הנעשה במכונית בה העולה נמצא ת. שאלתי היא למה זה כך, הרי מכוניות בכביש בינעירוני בדרך כלל נוסעות במהירות של לפחות 70 קמ"ש, ובמהירות כזאת כמעט ואי אפשר לראות דבר ממה שמתרחש במכונית שבנתיב הנגדי. מלבד זאת, גם אם אפשר לראות לא חסרים מקרי אונס והטרדות. בנוסף, נראה לעניות דעתי שצריך לקחת בחשבון אופציה שהנהג סוטה מהדרך הראשית וההומה ופונה לדרך צדדית שאינה הומה, ושם כן יתקיים איסור הייחוד, והרבה פעמים לא בהכרח שניתן לצפות זאת מראש? בכבוד רב, ו מראש!
תשובה: לדעתי אין חשש של ייחוד בכל מקום בו יכולים להגיח אנשים מפה ומשם, כיוון שזה מרתיע. ולכן גם בנסיעה לא צריך לחשוש כיוון שתמיד יכולה להגיע מכונית וזה מרתיע.
שאלה: מה הדין בלשקר: לכבוד הרב אני ב"ה בחור מתחזק בדרכי השם ולא מעט ניסיונות בדרכי, ויש לי ניסיון שאני כבר לא יכולתי לעמוד בו ולא ידעתי איך כהלכה להתנהג. יש לי שכנים חרדים שב"ה הביאו הרבה ילדים קטנים ושובבים אשר לא מקבלים חינוך כלל וגם לא כהלכה, זורקים אבנים בשבת על הדלת שלי, מורידים אוויר מהצמיגים של האוטו, נפצים וכו וכו הילדים ר עולה מ4-13, השאר כבר בוגרים יותר. ניסיתי לדבר עם ההורים לא פעם ולא פעמיים ולמרות זאת לא עזר והאמא מגנה עלייהם גם שזה לא נכון. אני ידוע לי שאסור להחזיר לבן אדם שעשה לך רע, אבל מה בדבר אדם העושה עלייך לשון הרע ומשקר כמו האמא? מראש
תשובה: ב"ה לך יקירי. אני מאוד מבין אותך. אין ספק שתפקיד ההורים הוא לגדל את הילדים ולחנך אותם, ובפרט לא להזיק לאחרים שזה ממש דבר לא ר. חכמנו זכרונם לברכה לימדו אותנו שאדם מחוייב לדאוג לכך שהבן שלו לא יזיק, וגם אם מדובר בילד קטן, צריכים ההורים לשמור עליו שלא יזיק. ואם ההורים לא עושים זאת הם פושעים מהתפקיד שלהם. ובמקרה הזה, אם ברור לך שהילדים האלו הם שמזיקים, אתה צריך לומר להורים שלהם שאם הם לא ישמרו על הילדים אתה תדווח על כך למשטרה שיטפלו בעניין. במצבים אלו דיווח למשטרה לגיטימי, וגורם כאב ראש גדול להורים. המדינה תבחן האם באמת ההורים מסוגלים לגדל כל כך הרבה ילדים, ואם יש בעיות נוספות, ויערבו בכך עובדת סוציאלית, כך שמאוד לא כדאי להם לתת לאפשרות הזאת להגיע למימוש. אתה צריך להיות רגוע והחלטי, לשדר המון הבנה, ויחד עם זה גם החלטיות בטיפול בבעיה. לדעתי כל זמן שהם חושבים שאתה רק מתלונן בלי סיבה, הם גם חושבים שאתה אדם טוב שלא יזיק להם ולא יעשה עם כך דבר, אבל בדרך זו שום דבר לא יתוקן, ושם דבר לא יתקדם. אתה צריך להיות החלטי ולשדר להם שהדרך שלך ברורה לך. אני יודע שלא נעים ללכת בדרך זו, אבל אם הדיבורים חוזרים ונשנים, ואין קבלת אחריות, אז אין ברירה. שדר להם הבנה, שדר להם רצון טוב, אבל גם החלטיות ובעזרת ה' הדברים יסתדרו. אם תרצה אשמח לעזור לך עוד בהמשך הדרך שלך, בעצה ובהכוונה, בתשובות לשאלות ובקישור לאנשים טובים שישמחו לעזור לך בהמשך הדרך שלך. תרגיש חופשי לפנות אלי ישירות אל כתובת האימייל שלי, ולבקש כל עזרה שתרצה. הרב יצחק גרינבלט Zahig1 gmail.com
שאלה: ליל הסדר עם הרבה אנשים: איך מקיימים מצות והגדת לבנך כאשר נמצאים ר עם הרבה אנשים, כך שלמשל את אמירת ההגדה מחלקים בין כולם וכד?
תשובה: אצלנו נוהגים שכולם אומרים ביחד. אף שעורך הסדר הוא מוביל את האמירה. אך גם אם אחד אומר וכולם שומעים יוצאים ידי חובה כי שומע כעונה. ומבחינת והגדת לבנך גם יוצאים בזה כי כל האומר הוא עושה זאת בשם כולם. ובוודאי גם כל אב יוצא לו לומר חלק מההגדה וגם להוסיף עוד הסברים לבנו.
שאלה: פגיעה ברכב שאיני יודע מי הבעלים: לפני כמה שנים פגעתי בשני רכבים בשני מקרים. מקרה אחד, נסעתי ברוורס באיזור עם הרבה ערבים (יפו) ופגעתי ברכב. והבעלים לא היו במקום ולכן נסעתי בלי לשלם ובלי להשאיר פרטים. המקרה השני, פגעתי ברכב והנהג לא היה ברכב. שכן שנכח במקום אמר לי לתת לו את הפרטים שלי, והוא ימסרם לנהג. בפועל לא יצרו איתי קשר, ומשכך לא שילמתי על הנזק. איני יודע בשני המקרים למי לשלם. האם עלי לעשות משהו? והאם יש הבדל בין שני המקרים, כי אולי ביפו יש רוב ערבי.
תשובה: אין מה לעשות כי אין אפשרות לתקן את הנזק. אולם לפחות כלפי שמיא עליך לעשות תשובה להתחייב שלא תעשה כך עוד פעם ותתן משהו לצדקה לצרכי ציבור. במקום שישנם רוב לא יהודים זה קצת קולא אך לא פוטר את הבעיה בשורשה.
שאלה: החשיבה ההלכתית הפורמאלית: א. יהודי יושב ועוסק בתורה, נניח בספר דברי הימים. על עיסוק בתורה כידוע ה קוצב לו שכר. והנה אותו יהודי עובר בהמשך ללמוד על תקופת החשמונאים מתוך ההסטוריה שלנו שלא נכתבה ברוח הקודש. האם מאותו רגע שהיהודי הזה עבר ללמוד הסטוריה במקום תנ"ך התבטל או ירד ערך השכר שה קצב לו קודם לכן? ב. עוד שאלה גבולית: יהודי משתתף בחתונה גדולה ורוקד בהתלהבות מול החתן והכלה כשהוא רחוק מאד מהם עד שבפועל החתן והכלה בעצם לא יודעים על קיומו שם. האם די בכך שהוא ב"מסגרת" כדי להחשיב אותו כמקיים מצווה? בקיצור, עד כמה החשיבה ההלכתית הפורמאלית קובעת בדברים האלה?
תשובה: א. קשה לנו לקבוע כמה שכר הקב"ה נותן על כל דבר. מותר לאדם ללמוד גם חכמות אחרות שאינם תורה, אלא שכנראה על לימוד תורה יש סוג אחר של שכר. אם כוונתו של האדם לטובה להעשיר את ידיעותיו על אותה תקופה ולראות את גודל השגחת ה' באותה תקופה, כל זה מצטרף ומן הסתם מקבלים שכר, אולם איננו יכולים לדעת כמה. ב. מספיק שאתה חלק מהמסה הגדולה שמשמחת.
שאלה: היכן לגור - ענייני שידוך: כעת אני בשידוך ברגע של החלטה היכן לגור לפי מה צריך ללכת. שמעתי שאצל אשכנזים הגבר צריך לגור איפה שהאישה גרה. מה אצל ספרדים? דבר נוסף, הייתי מאד שמחה לדעת איפה אני יכולה לקרוא לשמוע הלכות על שידוך וכו. מראש.
תשובה: היום אין כללים בעניין. מחד, אישה הולכת אחר בעלה. ועוד, חכמים אומרים קשה הטלטול של הגבר יותר מאשר האישה. אולם מצד שני, האישה היא עיקרו של בית ומקום המגורים לאישה הוא לפעמים יותר קריטי מאשר לאיש. למעשה, בני הזוג יושבים ביחד ומקבלים החלטה משותפת. בהחלטה יש שיקולים רבים. צריך לבדוק למי יותר קשה מקום מגורים שאינו לפי טעמו והאם יוכל להתגבר על הקושי. לא כדאי לתת לבני משפחה אחרים להתערב בהחלטה זו. ניתן להתייעץ עם גורם אוביקטיבי כמו רב וכד'. לא ידוע לי על הלכות שידוך אולם יש ספרים וחוברות רבות העוסקות בשלבי הזווג השונים.
שאלה: להנות ממוזיקה ששודרה בשבת: האם מותר להנות ממוזיקה ששודרה בשבת ונמצאת באינטרנט להורדה (חוקית כמובן)?!
תשובה: צריך לחכות במוצאי שבת עד שיעבור זמן של בכדי שיעשו (זמן השידור) ואז מותר להוריד.
שאלה: כשרות פת של יהודי שלא נופה הקמח: אם יהודי שאינו שומר תורה ומצוות מכבד אותי בעוגה ואני יודע בבירור שהוא לא ניפה את הקמח.האם מותר לי לאכול מהעוגה?
תשובה: וברכת ד' כמות הנגיעות בקמח בימינו נמוכה מאד, ועל כן נראה שאפשר להקל, ובייחוד שזה כבר אפוי. אבל לכתחילה יש לנפות. שבת בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: איפור ומוצרי טיפוח בפסח: איך אני יודעת באילו מוצרי טיפוח יש חמץ, ואיזה מוצרים אני עדיין יכולה להשתמש גם במהלך הפסח? חג פסח כשר ושמח!
תשובה: מעיקר הדין מותר להשתמש בתכשירים בפסח כי החמץ שבהם נפסל מאכילת כלב אם את רוצה להדר תקני תכשירים שיש עליהם הכשר לפסח
שאלה: מאכלים כשרים לפסח: האם קינואה, עדשים ירוקים,גריסים וקמח שיפון כשרים לפסח?
תשובה: וברכת ד' עדשים הם קטניות (יש אוכלים ויש שאין אוכלים אבל משהים). קינואה היא גדולי אדמה, אבל יש שחששו בה לגזרת קטניות לפי האשכנזים, ויש בין האשכנזים שהקלו באכילת קינואה. ברור שאפשר להשהות. גריסים יתכן שהם חמץ גמור (אם לתתו אותם). בלא לתיתה אפשר להשהות ולא להשתמש. קמח שיפון - אם הוא לתות הרי יש חשש חמץ, אם לא אפשר להשהות. שבת בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שיק שלא נפדה בזמנו: נתתי שיק על רכישה עבר תוקפו, כלומר, 6 חודשים. נתבקשתי לשלוח שיק נוסף. במידה ואינני רוצה לשלוח מה הדין שלי כגוזל? מה דינו של המקבל?
תשובה: אם הם לא פדו את השיק זה אומר שאתה עוד לא שילמת על הרכישה ולכן אתה חייב לשלם. אתה יכול לקזז מהסכום את עלות השיק והמשלוח של השיק השני.
שאלה: ביכורים בשנת השמיטה: לרב! נשאלתי ע"י תלמיד בכיתה, האם מביאים ביכורים בשנת השמיטה? לא מצאתי תשובה לשאלתו. אשמח לדעת גם מקור לדין זה. ב
תשובה: וברכת ד' נחלקו בכך רש"י והאור החיים הקדוש. האור החיים (דברים כו ג) כתב: "והיה כי תבוא אל הארץ אשר ד' אלקיך נותן לך   לפי ששייר ד' לו חלק בארץ והוא שנת השמיטה, דכתיב ובשנה השביעית וגו' שבת לד', לזה בא דברו הטוב שאינו מצווה אלא על זמן הנתינה לך שהם ו' שנים, אבל שנת השמיטה אין בה הבאת ביכורים לפי שאינם שלו אלא מופקרת לכל". וכבר תמהו רבים כיצד זה לא הזכיר אור החיים את דברי רש"י (שמות כג, יט): "ראשית בכורי אדמתך - אף השביעית חייבת בבכורים, לכך נאמר אף כאן בכורי אדמתך. כיצד, אדם נכנס לתוך שדהו, ורואה תאנה שבכרה, כורך עליה גמי לסימן ומקדישה. ואין בכורים אלא משבעת המינין האמורין במקרא (דברים ח ח) ארץ חטה ושעורה וגו'". על דברי רש"י אלו כתב המהר"ל (גור אריה): "בודאי טעות סופר הוא, דאיך שייך דיהיה השביעית חייב בביכורים שאיך קורא אני כאן ועתה הנה הבאתי ראשית פרי האדמה אשר נתת לי, דהא לא לו נתן ואיך שייך שחייב ביכורים". הרא"ם כתב שברוב נוסחאות רש"י אמנם נכתב שיש להביא ביכורים בשביעית אולם במקצת נוסחאות דבר זה הושמט. הרא"ם הסביר כיצד נוצרה הטעות שחייבה להביא ביכורים בשנת השביעית, וכתב שכיון ובפסוקים הקודמים באותה פרשה (שמות כג) המכילתא ריבתה שיש חובה אף בשביעית. והובאו הדברים ברש"י על התורה. (יב) וביום השביעי תשבת - אף בשנה השביעית לא תעקר שבת בראשית ממקומה, שלא תאמר הואיל וכל השנה קרויה שבת, לא תנהג בה שבת בראשית: (יז) שלש פעמים וגו' - לפי שהענין מדבר בשביעית הוצרך לומר שלא יסתרסו רגלים ממקומן: לכן חשבו שגם לענין ביכורים יביאו בשביעית. אולם להלכה פטור מביכורים בשביעית. שבת בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שיווק פרוייקט נדלנ"י: לכבוד הרבנים- התבקשתי ע"י קבלן מסויים לשווק לו פרוייקט -לאחר שנחתם חוזה מסודר ביני וביינו עבדתי קשה מאוד בתקופה די ארוכה ומכרתי לו את כל הדירות בפרוייקט, עקב סיכסוך עם עו"ד שייצג את הקונים לא הסכים הקבלן לחתום על החוזים שהבאתי לו חתומים כבר ע"י הרוכשים (בנוסף היו צ קים לת ראשוני) - ברצוני לתבוע את הקבלן לבית דין (כפי שסוכם בהסכם בניינו) אך רציתי לדעת אם יש לי קייס מספיק בעניין. אציין שבהסכם בניינו היה כתוב שאקבל כסף רק לאחר חתימת הקבלן על החוזים-אך בפועל עבדתי מאוד קשה וסרוב החתימה על החוזים לא היה קשור לפעולה שלי.
תשובה: על פי המובן משאלתך, העו"ד הבעייתי הוא העו"ד של הקונים, וכנראה ישנה סיבה אמיתית מדוע הקבלן אינו חותם על החוזים, כגון: שהעו"ד מציב תנאים שזכותו של הקבלן לא לקבל ואין זה התחמקות, ולכן התנאי שהתנה עמך שלא תקבל כסף עד חתימת החוזים שריר וקיים. מכיון שמראש היה תנאי מוסכם ביניכם שאתה תקבל את שכרך רק במידה והקבלן יחתום על החוזים, ומאחר ותנאי זה לא נתקיים, הרי שעל פי החוזה הוא פטור מלשלם לך. וזה דומה למה שכתב הרמ"א (חו"מ סימן קפ"ה י' )ו : "השדכן הוי כמו סרסור. ואם השדכן רוצה שישלמו לו מיד שכר שדכנות, והבעלים אינם רוצים לשלם עד הנישואין, תלוי במנהג המדינה. ובמקום שאין מנהג, הדין עם הבעלים. ובמקום שאין צריך לשלם לו עד הנישואין, אם חזרו בהן ונתבטל השדכנות פטורים הבעלים מלשלם לו שכרו, אלא אם כן התנו בהדיא על מנת שיתפייס, ואז צריך לשלם לו מיד, אפילו יחזרו בהן". הנידון שלנו הוא כ"מקום שאין צריך לשלם עד הנישואין", כלומר: 'עד גמר העסקה', ולכן אם חזרו בהם פטורים הבעלים לשלם. וכמו שבנישואין זה לגיטימי שחזרו בהם כמו שידוע שאי אפשר להכריח להתחתן, כך גם כאן אין הקבלן חייב לקבל את התנאים שמציב העו"ד של הקונים, ועוד שכאן היה תנאי מפורש שלא ישלם עד חתימת החוזה. הרב אברהם זרביב